laion/Wikipedia-Exotic huggingface dataset:
Rosa Corder

Rosa Frances Corder (18. mai 1853 – 28. november 1893) oli Victoria ajastu kunstnik ja modell. Ta oli Charles Augustus Howelli armuke, kes olevat teda veennud looma Dante Gabriel Rossetti joonistuste võltsinguid. Corder oli Londoni kaupmehe Micah Corderi ja Charlotte Hilli tütar. Ta õppis portreemaalijaks Felix Moschelese ja Frederick Sandysi käe all ning osales näitustel Kuninglikus Kunstiakadeemias ja Grosvenori galeriis. Tal oli stuudio Southampton Rowis ja teine Newmarketis, kus ta maalis võidusõiduhobuseid. Ta maalis nii loomi kui ka džokide portreesid, sealhulgas Frederick Archeri portree. Corderist sai Charles Augustus Howelli armuke 1873. aastal. Väidetavalt veenis Howell teda looma Dante Gabriel Rossetti stiilis joonistusi, mille Howell võiks originaalidena edasi müüa. Väidetavalt on Corder võltsinud ka Fuselise teoseid. Aastal 1883 sünnitas Corder Howellile tütre, kes ristiti Beatrice Ellen Howelliks. John Bryson (ed), Dante Gabriel Rossetti and Jane Morris: their correspondence, Clarendon Press, 1976, p.92. C.L. Cline, The Owl and the Rossettis, 1978, pp.21-2 Christopher Wood, Dictionary of Victorian Painters, 1978 Ellen Terry, The Story of my Life, BiblioBazaar, LLC, 2008, p.290. Rosa Corder (1853-1893), Portrait painter National Portrait Gallery Helen Rossetti Angeli, Pre-Raphaelite twilight, the story of Charles Augustus Howell, Richards Press, 1954, pp.19, 230ff M. C. Rintoul, Dictionary of real people and places in fiction, Taylor & Francis, 1993, p.521. "The Story of St George - St George Slaying the Dragon". Originaali arhiivikoopia seisuga 22. jaanuar 2021. Vaadatud 11. mail 2021. The Correspondence of James McNeill Whister
Brie Larson

Brianne Sidonie Desaulniers (sündinud 1. oktoobril 1989), ametialaselt tuntud kui Brie Larson, on USA näitleja ja filmitegija. Teda on tunnustatud parima naisnäitleja Oscari, Primetime Emmy auhinna ja Kuldgloobusega. Ajakiri Time nimetas ta 2019. aastal maailma saja mõjukaima inimese hulka. Brie Larson sündis Californias Sacramentos. Kuueaastaselt sai temast noorim õpilane, kes lubati Ameerika Konservatooriumi teatri koolitusprogrammi. Varsti kolis ta Los Angelesse ja alustas näitlejakarjääri 1998. aastal komöödiasketšis "The Tonight Show with Jay Leno". Ta näitles 2001. aastal komöödias "Raising Dad" ja tegeles lühikest aega muusikukarjääriga, andes 2005. aastal välja albumi "Last Out of PE". Seejärel mängis Larson kõrvalrolle komöödiafilmides "Hoot" (2006), "Scott Pilgrim vs the World" (2010) ja "21 Jump Street" (2012) ning esines telesarjas "United States of Tara" (2009–2011). Larsoni läbimurre kaasnes juhtiva rolliga draamas "Short Term 12" (2013) ning jätkus romantiliste filmi "The Spectacular Now" (2013) ja komöödiaga "Trainwreck" (2015). Larson võitis parima naisnäitleja Oscari 2015. aastal draama "Room" eest. 2017. aasta seiklusfilm "Kong: Skull Island" tähistas tema esimest suure eelarvega filmi, mille järel mängis ta 2019. aastal Captain Marvelit filmides "Kapten Marvel" ja "Tasujad: Lõppmäng". Larson on kirjutanud ja lavastanud kaks lühifilmi ning teinud oma režissööridebüüdi komöödiadraamaga "Unicorn Store" (2017). Virtuaalreaalsuse seriaali "The Messy Truth VR Experience" (2020) tootmise eest võitis ta Primetime Emmy auhinna. Soolise võrdõiguslikkuse aktivisti ja seksuaalrünnakute ohvrite eestkõnelejana on Larson häälekas sotsiaalsetes ja poliitilistes küsimustes. Brie Larson teoses Encyclopædia Britannica Brie Larson andmekogus IMDb (inglise)
Melliste

Melliste on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda ja oli valla halduskeskus. Külaliikumise Kodukant ja Tartu Maavalitsuse korraldatud võistluse võitjana nimetati Melliste küla aastal 2012 Tartumaa aasta külaks. Külas tegutseb 1991. aastal asutatud Melliste Algkool-Lasteaed. Samuti tegutseb külas Melliste raamatukogu. Küla läbib Tartu–Räpina–Värska maantee. Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014. Melliste küla lugu
Franz Ferdinand Kluge

Franz Ferdinand Kluge (17. oktoober 1809 Paide Järva kreis – 12. aprill 1882 Tallinn Eestimaa kubermang) oli baltisaksa raamatukaupmees ja kirjastaja. Franz Ferdinand Kluge rentis 1835 Tallinnas, Arnold Georg Eggersi raamatukaupluse ning 1848. aastal ostsid F. Kluge ja tema naisevend Carl Ströhm (1812–1888), G. A. Eggersi raamatukaupluse. Äri sai nimeks Kluge & Ströhm. F.F. Kluge tõi 1844 Tallinna Tartus omandatud kirjastuse ja andis välja peamiselt õpikuid ja Baltica't. Kluge kirjastus ja kauplus, Pikk tänav 9 (Kluge & Ströhm) tegutsesid 1940. aasta sügiseni. Kirjastus ja raamatukauplus Kluge & Ströhm, Eesti Ajalooarhiiv, Kirjastus ja raamatukauplus Kluge & Ströhm - EAA.4345
Fiat Chrysler Automobiles

Fiat Chrysler Automobiles N.V. (FCA) oli rahvusvaheline autotootja, mis moodustati 2014. aastal peale Chrysler Groupi ostmist Fiat S.p.A. poolt ning mis tegutses kuni liitumiseni PSA Grupiga 2021. aastal. FCA tegevus toimus peamiselt kahe tütarettevõtte abil: FCA Italy (varasema nimega Fiat Group Automobiles SpA), mille peakorter oli Torinos ning FCA US (varasema nimega Chrysler Group LLC) peakorteriga Auburn Hillsis Michiganis. FCA kaubamärkide hulka kuulusid Abarth, Alfa Romeo, Chrysler, Dodge, Fiat, Fiat Professional, Jeep, Lancia, Maserati ja Ram Trucks. 2016. aastast ei kuulu Ferrari enam FCA-le. 2019. aasta 31. oktoobril teatas FCA liitumisplaanist PSA Grupiga (Peugeot ja Citroëni omanik), olles mõlemad tehingus 50-protsendilise osakaaluga. 2019. aasta 18. detsembril teatatakse, et liitumistingimustes on kokkulepped saavutatud ning tehingu väärtuseks on 50 miljardit dollarit. 2020. aasta juulis avalikustatakse ettevõtte uus nimi, milleks pidi saama Stellantis ja mis on tuletatud ladinakeelsest tegusõnast stello, mis tähendab "tähtedega valgustatud". 16. jaanuaril 2021 viidi tehing lõpule ning FCA ja PSA Grupi uus nimetus on Stellantis. "Ferrari Separation". Julia Kollewe, Jasper Jolly (31. oktoober 2019). "Fiat Chrysler and Peugeot owner PSA agree £35bn merger". Gilles Guillaume, Giulio Piovaccari (18. detsember 2019). "Long road ahead as Fiat Chrysler, Peugeot agree to $50 billion merger".
Veolia

Veolia (endine Veolia Environnement, Vivendi Environnement ja varem Compagnie Générale des Eaux) on Prantsuse hargmaine ettevõte, maailma juhtiv kollektiivteenuste valdkonnas. Veolia turustab veeringluse haldamist, jäätmekäitlust ja taaskasutamist ning energiahaldusteenuseid kohalikest kogukondadest ja ettevõtetest koosnevatele klientidele. See annab tööd enam kui 163 000 inimesele viiel kontinendil. Veolia 2015. aasta käive oli 24,965 miljardit eurot. Ettevõte on noteeritud Pariisi börsil ja oli New Yorgi börsil noteeritud kuni selle vabatahtliku väljaastumiseni 2014. aastal. Ettevõtte koduleht
Mäksa

Mäksa on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. 1977. aastal liideti Mäksa külaga Reheküla. Mäksa mõis Mäksa mõisa kalmistu Maa-amet, vaadatud 21.11.2020. Statistikaamet, vaadatud 10.11.2020. Eesti haldus- ja asustusjaotuse klassifikaator, vaadatud 9.06.2014. Marje Joalaid: artikkel "Mäksa" Eesti kohanimeraamatus. Tallinn: Eesti Keele Sihtasutus, 2016.
Krásné Údolí

Krásné Údolí (saksa keeles Schönthal) on linn Tšehhis Karlovy Vary maakonnas Karlovy Vary ringkonnas. Krásné Údolí asub Karlovy Varyst ligikaudu 18,5 km lõunas. Krásné Údolí paikneb merepinnast 638 meetri kõrgusel. Krásné Údolít on esmamainitud 1488. aastal. 29. veebruaril 2012 sai Krásné Údolí vahepeal kaotatud linnaõigused tagasi. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Vítejte Krásné Údolí Krásné Údolí Místopisný průvodce po České Republice O nás Krásné Údolí
Stellantis

Stellantis N.V. on rahvusvaheline autotööstuskontsern, mis asutati 16. jaanuaril 2021 PSA grupi ja Fiat Chrysler Automobiles'i ühinemise tulemusena. Selle registrijärgne asukoht on Amsterdamis ja selle juriidilise vormi suhtes kohaldatakse seega Hollandi äriõigust. Stellantise kontsern opereerib ja turustab neljateist automarki, mille hulka kuuluvad viis varasema PSA grupi (Citroën, DS Automobiles, Opel, Peugeot ja Vauxhall) ning üheksa FCA (Abarth, Alfa Romeo, Chrysler, Dodge, Fiat, Jeep, Lancia, Maserati ja RAM) automarki. Ettevõtte koduleht
Hora Svaté Kateřiny

Hora Svaté Kateřiny (saksa keeles Sankt Katharinaberg) on linn Tšehhis Ústí maakonnas Mosti ringkonnas. Hora Svaté Kateřiny asub Maagimäestikus 645 meetri kõrgusel merepinnast. Linn asub Saksamaa piiri ääres, Mostist umbes 18 km loodes. Hora Svaté Kateřiny paikneb merepinnast 645 meetri kõrgusel. Asulat on esmamainitud 1480. aastal. Hora Svaté Kateřiny sai linnaõigused 1528. aastal. Hora Svaté Kateřiny sai 2008. aastal vaheapeal kaotatud linnaõigused tagasi. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Hora Svaté Kateřiny Místopisný průvodce po České Republice Hora Svaté Kateřiny – rozhledna Hláska na Růžovém vrchu Turistika Hora Svaté Kateřiny Omni Cimiterium Trocha historie Oficiální stránky města Hora Svaté Kateřiny Kostel sv. Kateřiny Hrady.cz
Tarcisius

Tarsicius või Tarcisius oli 3. sajandil elanud varakristliku kiriku märter. Kõik, mis temast teada on, pärineb 4. sajandi teisel poolel paavstiks olnud Damasus I kirjutisest. Ta on altaripoiste ja esimese armulaua läbiviijate kaitsepühak. Ainus informatsioon selle märtri kohta pärineb paavst Damasuse (366–384) koostatud luuletusest, kus teda võrreldakse diakon Püha Stepheniga ja öeldakse, et samamoodi nagu Stephen visati rahva poolt kividega surnuks, peksti ka Tarcisius sakramendi kandmise ajal rahvahulga poolt surnuks. Tarcisiuse kohta pole midagi muud kindlat teada. Kuna Damasus võrdleb teda Stepheniga, võis ta olla diakon; 6. sajandist pärit allikas teeb temast aga akolüüti. Hiljem kujunenud legendi kohaselt oli Tarsicius noor poiss 3. sajandi Roomas ägedate tagakiusamiste ajal, tõenäoliselt keiser Valerianuse valitsusajal (253–259). Ühel päeval usaldati talle ülesanne viia läbi armulaud hukka mõistetud kristlastele. Ta eelistas surma rahvahulga käes, selle asemel et anda neile sakrament, mida ta kandis. Algselt maeti ta San Callisto katakombidesse. Mõni aeg hiljem viidi tema reliikviad Rooma San Silvestro in Capite kirikusse. Tema pidupäeva tähistatakse 15. augustil; sellel päeval tähistatakse taevaminemise püha, mistõttu ei mainita teda pühakute kalendris. Kanadas Quebecis asuva Saint-Tharcisiuse vald on nimetatud tema järgi , samuti Austrias Viinis Püha Stefanuse katedraalis asunud kell. Pühaku José Sánchez del Río hüüdnimi oli "Tarcisius". hääldus Damasus I luuletuses hääldus Wisemani "Fabiolas" "Bittle O.F.M. Cap., Berchman. A Saint A Day, The Bruce Publishing Company, Milwaukee, 1958". Originaali arhiivikoopia seisuga 4. märts 2016. Vaadatud 12. mail 2021. Kirsch, Johann Peter. "St. Tarcisius." The Catholic Encyclopedia. Vol. 14. New York: Robert Appleton Company, 1912. 25. aprill 2013 Stevens, Clifford. The One Year Book of Saints, Our Sunday Visitor Books, Huntington, Indiana. "Saint-Tharcisius (Municipalité de paroisse)" (prantsuse). Commission de toponymie du Québec. Vaadatud 27.01.2012.
Mäletjärve

Mäletjärve on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. Külas asub ohvrikoht Annemägi ja Silmaläte. Mäletjärve oja Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Stráž nad Nežárkou

Stráž nad Nežárkou (saksa keeles Platz an der Naser) on linn Tšehhis Lõuna-Tšehhi maakonnas Jindřichův Hradeci ringkonnas. Stráž nad Nežárkou asub Nežárka jõe ääres, Austria piirist natuke rohkem kui 8,5 km kaugusel, Jindřichův Hradecist umbes 11 km edelas ja České Budějovicest ligikaudu 33 km idakirdes. Asulat on esmamainitud 1284. aastal. Linnaõigused sai Stráž nad Nežárkou 1876. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. 730 let od první písemné zmínky o pánech ze Stráže Město Stráž nad Nežárkou Historie Město Stráž nad Nežárkou
Zarina Dinoršojeva

Zarina Musojevna Dinoršojeva (tadžiki keeles Зарина Мусоевна Диноршоева; sündinud 24. septembril 1968 Dušanbes) on Tadžikistani filosoof ja orientalist, Muso Dinoršojevi tütar. Ta lõpetas 1990. aastal Tadžiki NSV Riikliku Ülikooli. Töökohad 1990–1999 Tadžikistani Teaduste Akadeemia Filosoofia ja Õiguse Instituudi nooremteadur 1999–2010 Vene-Tadžiki (Slaavi) ülikooli filosoofia ja politoloogia kateedri õppejõud, vanemõppejõud, dotsent 2005. aastal kaitses ta doktoriväitekirja ja 2011. aastast valiti ta VTSÜ filosoofia ja politoloogia kateedri juhatajaks. Praegu töötab samas professorina. Мухаммад аль-Газали и его отношение к философии. - Душанбе, 2002; Курс лекций по истории религий: Учебное пособие. - Душанбе, 2004; Гражданская философия аль-Фараби. - Душанбе, 2006; Абу Хамид Мухаммад аль-Газали и его «Опровержение философов»//Газали М. Опровержение философов (в соавт.). - Душанбе, 2008; Курс лекций по философии: Учебное пособие. - Душанбе,2010. Курс лекций по философии: Учебное пособие. - Душанбе,2010. 2001 – Ismoili Somoni riiklik preemia "«Российско-Таджикский (славянский) университет» (в одном томе). Энциклопедия./ Главный редактор М.С.Имомов. - Душанбе, 2011. - 386 стр". Originaali arhiivikoopia seisuga 16. oktoober 2017. Vaadatud 12. mail 2021. Кафедра «Философия и политология». Состав Кафедры. VTSÜ filosoofia ja politoloogia kateeder
Poka (Kastre)

Poka on küla Tartu maakonnas Kastre vallas. Enne Eesti omavalitsuste haldusreformi 2017. aastal kuulus küla Mäksa valda. Külas asub Poka Põrguvaluläte. Viktor Kingissepa nimeline kolhoos Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Kruševo vabariik

Kruševo vabariik (bulgaaria ja makedoonia keeles Крушевска Република, aromaani keeles Republica di Crushuva) oli kümme päeva kestnud poliitiline üksus. Selle kuulutasid Kruševos 1903. aasta 3. augustil välja Makedoonia salajased mässajad. Samal ajal käis Osmanite riigi vastane Ilindeni-Preobrazhenie ülestõus. Bulgaaria ja Makedoonia narratiivide kohaselt oli see üks esimesi tänapäevaseid vabariike Balkanil. Makedoonia Sisemine Revolutsiooniline Organisatsioon
M3tard

Ansambel M3tard (loe Metard) on Eesti rokkbänd, mis alustas tegevust 2020. aasta märtsis. Ansamblisse kuulub viis liiget. Vokaal ja kitarr Rosangelika Todoruk Basskitarr Margo Merigan Kitarr Boriss Mironov Trummid Alfred Košljak "Natuke mind", EP, 1. aprill 2021 Natuke mind landr.com Ansambli Facebooki leht
Teleperformance

Teleperformance on Prantsuse päritolu rahvusvaheline ettevõte. Kõnekeskuste juhtpositsioonil maailmas on see alates 2017. aastast mitmekesine, lisades kliendisuhete mitmekanalilist haldamist, back-office funktsioonide allhanketeenuseid ja sotsiaalse meedia mõõdukust. Kontsern annab tööd enam kui 383 000 inimesele ja saavutas 2020. aastal käivet 5,732 miljardit eurot. See on CAC 40-s noteeritud alates 2020. aasta juunist. Le nouveau visage de Teleperformance Teleperformance: Monthly Information Regarding Shares and Voting Rights Ettevõtte koduleht
Kruševo

Kruševo (makedoonia keeles Крушево, aromaani keeles Crushuva) on linn Põhja-Makedoonias. Kohalikus keeles tähendab nimetus 'pirnipuude kohta'. Asudes 1350 m kõrgusel merepinnast on see riigi kõrgeim ja Balkani riikide üks kõrgeimaid linnasid. Linn on Kruševo valla halduskeskus. Linn on ametlikult kakskeelne, seega on ka mõlemad linnanimed ametlikud. See asub vaatega Pelagonia piirkonnale, linnad Prilep ja Bitola asuvad vastavalt 33 km ja 53 km kaugusel. Kruševo vabariik https://www.citypopulation.de/de/northmacedonia/cities  Kruševo – pildid, videod ja helifailid Wikimedia Commonsis
Pernod Ricard

Pernod Ricard on Prantsuse ettevõte, mis on spetsialiseerunud veinide ja kangete alkohoolsete jookide valmistamisele ja levitamisele. Oma sektori kaasliider Pernod Ricard asub Diageo taga ja Bacardí-Martini ees. Eelarveaastaks 2019-2020 ulatus kontserni käive 8448 miljoni euroni. PERNOD RICARD : LE POINT DE VUE DES ANALYSTES SUR LES COMPTES ANNUELS DE PERNOD RICARD Ettevõtte koduleht
Sookoll ja sisalik

"Sookoll ja sisalik" on Aino Perviku lasteraamat nooremale ja keskmisele koolieale. Sookoll on muretu ja heasüdamlik sell, kellel asub rabas maja. Ta teeb kõik endast oleneva, et soos elavate loomakeste ja linnukeste elu oleks õnnelik. Sõpradeks on tal rabakukk, rabakana, rästik, sookurg ja konn. Ta korraldaks meeleldi oma elunägemise järgi ka loomade elu. Siis kohtab sookoll kaunist kivisisalikku ja püüab teda haarata, aga kolli pihku jääb vaid sabaots. Sisalik kaob, kuid suur igatsus sisalikku näha jääb ning paneb teda roopilli mängima. Igatsus muutub üha suuremaks ning sookoll läheb sisalikku otsima. Siis saab ta põdra käest sõrahoobi ja kaotab mälu. Soost metsa jõudes muutub südamlik olend tigedaks kolliks, viha aina suureneb ning koll muutub üha kurjemaks, unustades headuse, ilu ja omaenese mina. Sohu tagasi jõudes pole enam midagi järgi muretust ja heast sookollist. Tema head sõbrad aga tulevad ja aitavad tal taas leida tema oma mina. Raamatus on rõhutatud isiksuse ja kodu seost ning mitmesuguste olendite erinemisvõimalust: paljalt erinev olek ei tee kedagi heaks ega halvaks. 1986. aastal ilmus raamat kirjastuselt Eesti Raamat, illustraator oli Piret Raud. 2004. aastal ilmus kordustrükk. Väljaandja oli kirjastus Tiritamm, illustreerinud Piret Raud. 1992. aastal etendati lasteraamatut Eesti Riiklikus Nukuteatris, lavastaja oli Helle Laas, kunstnik Gunta Randla. 2011. aastal tegi jutustuse ainetel lavastuse Viljandi Laste- Ja Noorsooteatris REKY Kadri Paldra
Martin Kadai

Martin Kadai (sündinud 22. juulil 1981) on Eesti molekulaarbioloog ja riigiametnik, õiguskantsleri nõunik. Aastail 2005–2017 oli Kadai Sotsiaalministeeriumi rahvatervise osakonna nõunik, seejärel asus ta tööle Terviseametisse, kus ta esialgu oli kriisireguleerimise nõunik. 2017. aastast kuni 2020. aasta juulini juhtis ta Terviseameti erakorralise meditsiini osakonda ning koroonapandeemia esimese laine ajal juhtis ka Terviseameti hädaolukorra staapi. 2020. aastal töötas Kadai Tartu Ülikooli andmeanalüüsi tippspetsialistina. Seejärel asus tööle õiguskantsleri koosseisuvälise nõunikuna. Alates 2021. aasta septembrist töötab ta õiguskantsleri nõunikuna, kelle ülesandeks on jälgida ja analüüsida tervishoiualase kriisi lahendamisega seotud andmeid ning nõustada õiguskantslerit tervishoiukriisiga seotud küsimustes; samuti avalikult selgitada õiguskantsleri seisukohti. Õiguskantsleri koduleht. Martin Kadai tööalane CV (vaadatud 26.1.2022) Õiguskantsleri koduleht. Martin Kadai tööalane CV Terviseametist lahkunud Martin Kadai: ma ei suuda olla tuim käsutäitja Eesti Päevaleht, 21. august 2020
Hoonete mudelprojekteerimine

Hoonete mudelprojekteerimine (inglise keeles building information modeling, lühend BIM) on koostoimimise viis, mis muudab hoonete projekteerimise, ehitamise ja käitluse tõhusamaks ning tulusamaks. BIM pakub võimalust tegeleda ehitise projekteerimisega kolmemõõtmelises virtuaalruumis, tõstes ehitise funktsionaalsust ja kvaliteeti, vähendades vigu ja vastuolusid projekteerimise ning ehitamise faasis. Infomudelite andmete põhjal teostatavad hoonesimulatsioonid võimaldavad paremini hinnata projekteeritava hoone tulevasi energiavajadusi ja halduskulusid ning ka kasutusmugavust. Mudelprojekteerimise osana automaatselt saadavatest mahuarvutustest tulenevad ka kergemini teostatavad ehitusmaksumuse hinnangud, mis võimaldab hoonestajal modelleerimise käigus operatiivselt jälgida ja parandada finantseeringu ja kogu hoonestusprotsessi lõpuks tekkiva kvaliteedi suhet. 3D visualiseerimine on hea aitamaks valida erinevate projekteerimise alternatiivide vahel, aga ka projekti edukaks "müümiseks" kliendile või näiteks kohalikule elanikkonnale, kellel võib olla veto õigus kogu projekti osas. Muudatuste haldamine, kus mudeli andmeid hoitakse tsentraalselt, siis igasugune muudatus hoone projektis kajastub automaatselt kõikides vaadetes nagu korruseplaanid, lõiked ja vaated. See võimaldab lisaks dokumentatsiooni kiiremale loomisele ka ranget kvaliteedi hoidmist. Hoone simulatsioon, kus mudelid sisaldavad lisaks arhitektuursetele andmetele ka suurel hulgal hoone informatsiooni nagu näiteks andmed inseneri erialadelt - kandvad konstruktsioonid, ventilatsioon ja torud ning isegi energiasäästlikkus. Kõigi nende andmetega on võimalik hoone kõiki osasid simuleerida. Andmete haldamine sisaldab informatsiooni, mis pole üldse visuaalselt nähtav. Näiteks ajakava selgitab vajalikku tööjõudu, koordineerimist ja kõike ülejäänut, mis võiks mõjutada projekti valmimise aega. Ka maksumus on BIM osa, mis võimaldab näha eelarvet või hinnatavat maksumust projekti suvalises faasis. Hoone kasutamine Kõik see eelpool loetletud BIM mudelile lisatud informatsioon on kasulik lisaks projekteerimise ja ehitamise faasile ka hoone kogu eluaja jooksul. See aitab vähendada kasutamise ja haldamise kulusid, mis on vähemalt suurusjärgu võrra kõrgemad kogu ehitamise kulust. 3dekspert Riigi Kinnisvara
Robert Rosén

Robert Rosén (sündinud 25. juunil 1987 Alvestas) on Rootsi jäähokimängija, kes mängib keskründajana Rootsi kõrgliiga klubis Växjö Lakers. Växjö Lakersi meeskonnas debüteeris ta Rootsi esiliigas hooajal 2005–06. Rootsi kõrgliigas mängis ta esmakordselt hooajal 2010–11 Modo Hockey ridades. Hooajal 2011–12 mängis Rootsi kõrgliiga klubis AIK ning oli sel hooajal Rootsi kõrgliiga resultatiivseim mängija (21+39). Lakersi meeskonnas mängis Rosén taas aastatel 2012–2018. Aastatel 2015 ja 2018 tuli ta Lakersiga Rootsi meistriks. Aastatel 2018–2020 mängis ta kaks hooaega KHL-i klubis HK Sotši. 2020. aasta mais naasis ta jällegi Lakersi, sõlmides klubiga kolmeaastase lepingu. 2021. aastal tuli ta Lakersiga kolmandat korda oma karjääri jooksul Rootsi meistriks. Rootsi jäähokikoondise koosseisus osales Rosén 2016. aasta maailmameistrivõistlustel. Robert Rosén hockeydb.com lehel
ArcelorMittal

ArcelorMittal on ülemaailmne terasetööstuse konglomeraat. Ettevõte asutati 2006. aastal Mittal Steel Company ja Arcelori ühinemise tulemusel. Ettevõtte peakorter asub Luxembourgis. Arcelor Mittal on maailma suurim terasetootja, kelle 2018. aastal toodeti 96,42 miljonit tonni. See on maailma suurimate ettevõtete 2016. aasta Fortune Global 500 edetabelis 156. kohal. 2006. aastal ostis teraseettevõte Mittal Steel Company 191,3 miljonit Arcelori aktsiat, mille tulemusel omandas Mittal Steel 96% Arcelori kontserni aktsiatest ja Arcelor ühendati Mittal Steeliga. Tekkis maailma suurim terasekontsern. ArcelorMittal on esindatud enam kui 60 riigis. Ettevõtte tehastes töötab umbes 280 000 inimest. International Steel Group (omandatud 2004) Bethlehem Steel – Ameerika Ühendriigid (omandatud 2003) ISG Weirton Steel – Ameerika Ühendriigid (omandatud 2002) LTV-Steel Cleveland, OH – Ameerika Ühendriigid (omandatud 2002) Republic Steel – Ameerika Ühendriigid (omandatud 1984) Jones and Laughlin Steel – Ameerika Ühendriigid (omandatud 1984) Acme Steel – Chicago, Ameerika Ühendriigid (omandatud 2002) Ispat International (omandatud 2004) ArcelorMittal Kryvyi Rih – Ukraina (omandatud 2005) Aceralia – Hispaania (liidetud 2001) Usinor – Prantsusmaa (liidetud 2001) Acesita – Brasiilia (omandatud 1998) ARBED – Luksemburg (liidetud 2001) Acindar – Argentina (omandatud 2006) Dofasco – Kanada (omandatud 2006) Top steel-producing companies 2019 ArcelorMittal History of Republic Steel Ettevõtte koduleht